S-842/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 31. janúar 2023, á hendur A-kk-þgf I-kk-þgf R-kk-þgf, kt. [...], Írabakka 14, Reykjavík, I.

Fyrir umferðarlagabrot með því að hafa, sunnudaginn 16. maí 2021, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 130 ng/ml, MDMA 25 ng/ml og tetrahýdrókannabínól 15 ng/ml) um [...]í [...], þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Fyrir umferðarlagabrot með því að hafa, fimmtudaginn 2. desember 2021, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 75 ng/ml, metamfetamín 90 ng/ml og tetrahýdrókannabínól 4,5 ng/ml) um [...]við [...]í [...], þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

III.

Fyrir umferðarlagabrot með því að hafa, miðvikudaginn 29. desember 2021, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 240 ng/ml og tetrahýdrókannabínól 4,7 ng/ml) um [...]í [...], þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019. Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 9. febrúar 2023, gekkst ákærði undir greiðslu sektar með viðurlagaákvörðun 10. september 2009 fyrir akstur undir áhrifum ávana- og fíkniefna. Þá var hann dæmdur til greiðslu sektar með dómi Héraðsdóms Reykjavíkur 23. apríl 2010 meðal annars fyrir akstur undir áhrifum ávana- og fíkniefna. Ákærði svar síðan dæmdur í 30 daga fangelsi með dómi Héraðsdóms Reykjavíkur 17. september 2014 meðal annars fyrir akstur undir áhrifum ávana- og fíkniefna. Þá var hann dæmdur í 75 daga fangelsi með dómi Héraðsdóms Reykjavíkur 27. júní 2020 en dóminum var áfrýjað til Landsréttar sem með dómi sínum 15. október 2021 staðfesti sakfellingu ákærða en þyngdi refsingu.

Að öðru leyti kemur sakaferill ákærða ekki til skoðunar við ákvörðun refsingar nú.

Við ákvörðun refsingar er við það miðað að ákærði hafi nú í fimmta sinn, eftir að hann varð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sekur um akstur undir áhrifum ávana- og fíkniefna og í annað sinn gerst sekur um akstur sviptur ökurétti.

Ákærði hefur játað brot sín greiðlega hér fyrir dómi og verður það virt honum til málsbóta sbr. 8. tl. 1. mgr. 70. gr. almennra hegningarlaga nr. 19/1940. Þá verður einnig að líta til þess og þá til refsi mildunar að langt er liðið frá þvíað ákærði framdi þau brot er hann er nú sakfelldur fyrir og verður honum ekki kennt um þann drátt sem varð á málsmeðferð þeirra.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga þykir refsing ákærða hæfilega ákveðin fangelsi í 6 mánuði.

Með vísan til lagaákvæða í ákæru er áréttuð ævilöng svipting ökuréttar ákærða frá uppkvaðningu dómsins að telja.

Ákærði greiði málsvarnarþóknun skipaðs verjanda síns, G-kk-ef T-kk-ef lögmanns, 150.660 krónur að meðtöldum virðisaukaskatti, og 447.300 krónur í annan sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, A-kk-nf I-kk-nf R-kk-nf, sæti fangelsi í 6 mánuði.

Ævilöng svipting ökuréttar á kærða er áré ttuðfrá uppkvaðningu dómsins að telja.

Ákærði greiði málsvarnarþóknun skipaðs verjanda síns, G-kk-ef T-kk-ef lögmanns, 150.660 krónur að meðtöldum virðisaukaskatti, og 447.300 krónur í annan sakarkostnað.

H-kvk-nf S-kvk-nf B-kvk-nf